**БАЙГАЛЬ ОРЧИН, АЯЛАЛ ЖУУЛЧЛАЛЫН**

**САЙДЫН ТУШААЛ**

**2018 оны 02 сарын 02–ны  өдөр**

**Дугаар А/21**

**МАЯГТ БАТЛАХ ТУХАЙ**

Хог хаягдлын тухай хуулийн 8 дугаар зүйлийн 8.1.7, 8.1.7а, 8.1.7.б, 8.1.7.г, 8.1.9, 8.1.9.а -д заасныг үндэслэн тус тус ТУШААХ нь:

1.“Аюултай хог хаягдлын дагалдах бичгийн маягт”-ыг 1 дүгээр, “Аюултай хог хаягдлын үүсгэгч болон тээвэрлэх, цуглуулах, дахин боловсруулах, устгах, экспортлох үйл ажиллагаа эрхлэгчийг бүртгэлийн маягт”-ыг 2 дугаар, “Аюултай хог хаягдал үүсгэгчийн тайлангийн маягт”-ыг 3 дугаар, “Аюултай хог хаягдал тээвэрлэгчийн тайлангийн маягт”-ыг 4 дүгээр, “Аюултай хог хаягдал цуглуулах үйл ажиллагаа эрхлэгчийн тайлангийн маягт”-ыг 5 дугаар, “Аюултай хог хаягдал дахин боловсруулах үйл ажиллагаа эрхлэгчийн тайлангийн маягт”-ыг 6 дугаар, “Аюултай хог хаягдал сэргээн ашиглах үйл ажиллагаа эрхлэгчийн тайлангийн маягт”-ыг 7 дугаар, “Аюултай хог хаягдал устгах (ландфиллд булшлах, биологийн болон хими, физикийн аргаар боловсруулах, шатаах, халдваргүйжүүлэх, савлаж хадгалах) үйл ажиллагаа эрхлэгчийн тайлангийн маягт”-ыг 8 дугаар хавсралтаар тус тус баталсугай.

2.Тушаалын хэрэгжилтэд хяналт тавьж ажиллахыг Хүрээлэн буй орчин байгалийн нөөцийн удирдлагын газрын дарга Г.Нямдаваа-д үүрэг болгосугай.

САЙД                                             Н.ЦЭРЭНБАТ